Budapesta este pregătită pentru un nivel de 9 metri al apelor Dunării. Viktor Orban: ”Situația e gravă, dar Ungaria e în siguranță”
Budapesta se confruntă cu cele mai grave inundații din ultimii 10 ani, Dunărea acoperind deja cheiurile orașului și ajungând chiar și la celebra clădire a Parlamentului. Este stare de alertă, premierul ungar Viktor Orban a declarat că ”situația este gravă”, dar că Ungaria este în siguranță. Primarul Capitalei a scris în pagina sa de Facebook că Budapesta este pregătită pentru un vârf de 9 metri înălțime.